437.104 REGOLAMENTI DWAR MIŻURI GĦALL-ERADIKAZZJONI TAS-SALMONELLA L-AVVIŻ LEGALI 225 tal-2012. L-AVVIŻ LEGALI 225 tal-2012. 1. Titolu. It-titolu ta’ dawn ir-regolamenti hu r-Regolamenti dwar Miżuri għall-Eradikazzjoni tas-Salmonella. 2. Għall-finijiet ta’ dawn ir-regolamenti u kemm-il darba r-rabta tal-kliem ma tkunx teħtieġ xort’oħra: "l-Att " ifisser l-Att dwar is-Servizzi Veterinarji; Kap. 437. Kap. 437. " awtorità kompetenti " tfisser is-Servizzi Veterinarji kif imfissra fl-Att; "broiler" tfisser għasfur tal-ispeċi Gallus gallus jew l-ispeċi tad-dundjan (Meleagris gallopavo) ta’ kull sess li jittrabba għall-produzzjoni tal-laħam; "Dipartiment " tfisser id-Dipartiment għas-Servizzi Veterinarji; " Direttur " tfisser id-Direttur Ġenerali għas-Servizzi Veterinarji; " l-ewwel iżolament " tfisser l-ewwel darba li aġent eżjoloġiku ta’ importanza regolatorja jiġi iżolat f’laboratorju minn kampjuni meħuda minn razzett tat-tjur; "iżolament ripetut " tfisser l-identifikazzjoni pożittiva ta’ aġent eżjoloġiku ta’ importanza regolatorja minn laboratorju tal-istess aġent għal diversi drabi f’okkażjonijiet varji ta’ ġbir ta’ kampjuni; "layer" tfisser għasfur tal-ispeċi Gallus gallus jew Meleagris gallopavo miż mumu mrobbi għall-produzzjoni tal-bajd; " Ministru " tfisser il-Ministru responsabbli għas-servizzi veterinarji; "pesti " tfisser parassiti, inkluż għasafar, ġrieden, firien, insetti (bħal dubbien, ħurriequ ħanfus) u annimali selvaġġi; "produttur " tfisser kwalunkwe persuna jew entità legali li żżomm, trabbi u tkab bartjur tal-ispeċi Gallus gallus jew dundjani (Meleagris gallopavo) għall-produzzjoni tal-ikel għall-konsum uman; "qatgħa " tfisser it-tjur kollha tal-istess kundizzjoni ta’ saħħa miżmuma fl-istess stabbiliment jew fl-istess post magħluq u li jikkostitwixxu unità waħda epidemjoloġika; fil-każ ta’ tjur miżmuma fil-magħluq jinkludi l-għasafar kollha miżmuma fl-istess spazju; " qatgħa kundannata " tfisser grupp ta’ għasafar li rriżultaw posittivi għat-testijiet għal aġenti eżjoloġiċi li l-awtoritá kompetenti tqis li huma aġenti żoonotiċi; "qirda " tfisser id-distruzzjoni ta’ qatgħa għasafar li mhux ser jintużaw bħala ikel għall-konsum mill-bniedem; "razzett tat-tjur " tfisser stabbiliment li jkun liċenzjat biex jipproduċi l-broilers għall-qatla u layers għall-produzzjoni tal-bajd; " Salmonella " tfisser Salmonellatyphimurium jew Salmonella enteritidis; "tjur " tfisser għasafar tal-ispeċi Gallus gallus jew dundjani (Meleagris gallopavo), wiżż, papri, farawni, faġani, summien, u speċi oħra bħal dawn. 3. Pjaniet għall-eradikazzjoni tas-Salmonella. Għall-finijiet ta’ dawn ir-regolamenti meta t-tjur ikunu infettati bis-Salmonella, l-awtoritá kompetenti għandha timplimenta pjanijiet biex taċċellera l-eradikazzjoni tal-marda f’Malta. 4. (1) Il-pjanijiet biex jaċċelleraw l-eradikazzjoni tas-Salmonella f’Malta għandhom ikunu dawk imniżla fl-Iskeda. Dawn għandhom jittieħdu flimkien mar-Regolament tal-Unjoni Ewropea (KE) Nru. 2160 ż2003, Regolament (KE) Nru. 1168 ż2006, Regolament (KE) Nru. 1177/2006 u Regolament (KE) Nru. 646/2007, kif ukoll l-emendi u r-regolamenti relatati magħhom. Id-dispożizzjonijiet tal-imsemmija Regolamenti japplikaw direttament. (2) Id-Direttur għandu jordna l-qirda ta’ tjur infettat bis-Salmonella u għandu jagħti istruzzjonijiet lill-produtturi dwar il-proċedura li trid tiġi applikata f’din il-qirda jew irkuprar. 5. Kumpens għal tjur infettati. Għandu jingħata kumpens lill-produtturi għat-tjur infettat li jiġu meqruda u għal bajd li jinqered skont it-termini fl-Iskeda skont rati li l-Ministru jistaċjippreskrivi minn żmien għal żmien b’avviż fil-Gazzetta: Iżda dawn ir-rati ta’ kumpens m’għandhomx jaqbżu l-medja tal-prezz fis-suq fit-tlett xhur ta’ qabel tat-tjur jew tal-bajd. 6. Revoka tal-liċenza. (1) F’każ li jiġu verifikati tliet każi ri petuti ta’ Samonella fi kwalunkwe perjodu ta’ tnax-il xahar id-Direttur jirrevoka l-liċenza ta’ razzett tat-tjur. (2) Id-Direttur jirrevoka l-liċenza ta’ razzett tat-tjur mingħajr ma jagħti kumpens għal kwalunkwe qatgħat jew prodotti jekk it-testijiet li jsiru f’isem l-operatur ma jirriflettux dawk tal-ittestjar uffiċjali.